**OBEC ČAMOVCE**



**Všeobecne záväzné nariadenie**

**č. 3/2024**

**o nakladaní s komunálnymi odpadmi, drobnými stavebnými odpadmi na území Obce Čamovce**

Návrh VZN vyvesené na úradnej tabuli dňa: 29.11.2024

VZN schválené dňa : 13.12.2024

VZN vyvesené na úradnej tabuli dňa: 16.12.2024

VZN nadobúda účinnosť dňom : 1.1.2025

Obec Čamovce na základe ustanovenia § 6 ods. 2 zákona SNR č. 369/1990 Zb. o obecnom zriadení v znení neskorších predpisov a § 81 ods. 8 zákona č. 79/2015 Z. z.

o odpadoch a o zmene a doplnení niektorých zákonov v znení neskorších predpisov a o zmene

a doplnení niektorých zákonov (ďalej „zákon o odpadoch“) vydáva toto

**Všeobecne záväzné nariadenie**

**o nakladaní s komunálnymi odpadmi, drobnými stavebnými odpadmi na území Obce Čamovce**

# Časť Úvodné ustanovenie

**§** **1**

# Pôsobnosť nariadenia

VZN upravuje podrobnosti odpadového hospodárstva v obci Čamovce v súlade s § 81, ods. 8 zákona NR SR č. 79/2015 Z. z. o odpadoch a o zmene a doplnení niektorých zákonov v platnom znení.

**§** **2**

# Predmet úpravy

VZN vymedzuje práva a povinností obce, pôvodcov a držiteľov odpadu v oblasti nakladania s komunálnym odpadom a drobným stavebným odpadom vrátane jeho zberu, prepravy, zhodnotenia a zneškodnenia. Podrobnosti o nakladaní sa vzťahujú na zmesový komunálny odpad, drobný stavebný odpad, biologicky rozložiteľný komunálny odpad, biologicky rozložiteľný kuchynský a reštauračný odpad od občanov a prevádzkovateľov kuchyne, triedených zložiek komunálnych odpadov ako sú odpadové obaly a neobalové výrobky z plastov, papiera, kovov, skla a kompozitov, elektroodpadov z domácností, použitých batérii a akumulátorov – prenosných a automobilových, jedlých olejov a tukov, objemného odpadu, odpadu s obsahom škodlivých látok z domácností, humánnych a veterinárnych liekov, textilu a odpadových pneumatík. VZN upravuje spôsob nahlasovania nezákonne umiestneného odpadu, ,,spôsob zberu drobného stavebného odpadu.

**§** **3**

# Účel a cieľ odpadového hospodárstva obce

1. Účelom a cieľom odpadového hospodárstva obce je stanoviť pre obec vhodný systém nakladania s komunálnymi odpadmi, ktoré vznikli na území obce, pričom územím sa rozumie jej katastrálne územie.
2. Hierarchia odpadového hospodárstva obce. Na území obce je každý pôvodca komunálneho odpadu povinný uplatňovať túto hierarchiu odpadového hospodárstva:
   1. predchádzanie vzniku odpadu,
   2. príprava na opätovné použitie,
   3. recyklácia,
   4. iné zhodnocovanie,
   5. zneškodňovanie

**§** **4**

# Spoločné ustanovenia

1. Za nakladanie s komunálnymi odpadmi, ktoré vznikli na území obce, a s drobnými stavebnými odpadmi, ktoré vznikli na území obce, zodpovedá obec, ak tento zákon neustanovuje inak.
2. Každý je povinný nakladať s komunálnymi odpadmi alebo inak s nimi zaobchádzať v súlade s týmto VZN obce.
3. Každý je povinný nakladať s komunálnymi odpadmi alebo inak s nimi zaobchádzať takým spôsobom, ktorý neohrozuje zdravie ľudí a nepoškodzuje životné prostredie, a to tak, aby nedochádzalo
   1. k riziku znečistenia vody, ovzdušia, pôdy, horninového prostredia a ohrozenia rastlín a živočíchov,
   2. k obťažovaniu okolia hlukom alebo zápachom
   3. k nepriaznivému vplyvu na krajinu alebo miesta osobitného významu
4. Zakazuje sa
   1. uložiť alebo ponechať odpad na inom mieste ako na mieste na to určenom v súlade so zákonom o odpadoch,
   2. zneškodniť alebo zhodnotiť komunálny odpad a drobný stavebný odpad inak ako v súlade so zákonom o odpadoch a týmto VZN,
   3. zneškodniť komunálny odpad ukladaním do povrchových nádrží (napr. jám, rybníkov), vypúšťaním a vhadzovaním do vodného recipienta),
   4. vykonávať bez súhlasu orgánu štátnej správy odpadového hospodárstva alebo v rozpore s ním činnosť, na ktorú sa súhlas vyžaduje,
   5. riediť alebo zmiešavať komunálne odpady s cieľom dosiahnuť hraničné hodnoty koncentrácie škodlivých látok,
   6. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas zákona o odpadoch,
   7. spaľovať komunálny odpad na voľnom priestranstve a vo vykurovacích zariadeniach v domácnostiach,
   8. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
   9. vykonávať zber oddelene zbieraných zložiek komunálnych odpadov patriacich do vyhradeného prúdu odpadov (obaly a neobalové výrobky, elektro odpad z domácností, batérie a akumulátory ) bez zariadenia na zber odpadov osobou, ktorá nespĺňa požiadavky podľa zákona o odpadoch.
5. Pôvodca komunálnych odpadov je povinný
   1. nakladať alebo inak s nimi zaobchádzať v súlade so všeobecne záväzným nariadením obce,
   2. zapojiť sa do systému zberu komunálnych odpadov v obci,
   3. užívať zberné nádoby zodpovedajúce systému zberu komunálnych odpadov v obci,
   4. ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci.
6. Dôsledné triedenie zložiek komunálneho odpadu (plasty, papier, kovy, sklo, šatstvo a textil, , jedlé oleje a tuky z domácnosti,, kuchynský odpad, elektro odpad, bio odpad zo záhrad) znamená zníženie množstva zmesového komunálneho odpadu zneškodňovaného na skládkach, čím sa znížia finančné náklady obce na zneškodnenie zmesového komunálneho odpadu.
7. Náklady triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore, znášajú výrobcovia vyhradených výrobkov, tretie osoby alebo organizácie zodpovednosti výrobcov, ktorí zodpovedajú za nakladanie s vyhradeným prúdom odpadu v tejto obci, náklady nie sú zahrnuté do miestneho poplatku.
8. Poplatok v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sa platí za:
   1. činnosti nakladania so zmesovým komunálnym odpadom,
   2. činnosti nakladania s biologicky rozložiteľným odpadom
   3. triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov
   4. náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov,
   5. náklady presahujúce výšku obvyklých nákladov v súlade so zákonom o odpadoch.
9. Poplatok v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady sa môže platiť:
   1. za zbernú nádobu na zmesový komunálny odpad,
   2. na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov
10. Poplatok v zmysle zákona č. 582/2004 Z. z. o miestnych daniach a miestnom poplatku za drobné stavebné odpady a tohto VZN obce platí občan obci len vtedy, keď občanovi drobný stavebný odpad vznikne a odovzdá ho na miesto obcou určené, pričom sa poplatok platí za skutočne odovzdané množstvo drobného stavebného odpadu. Občan môže poplatok za drobný stavebný odpad zaplatiť aj viackrát v priebehu zdaňovacieho obdobia, a to zakaždým, keď odovzdá drobný stavebný odpad na miesto určené obcou.
11. Vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne, môže obec sama alebo ten, kto má uzatvorenú zmluvu na vykonávanie tejto činnosti s obcou; to sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov. Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy s obcou uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu pre prevádzkovanie systému združeného nakladania s odpadmi z obalov a s odpadmi z neobalových výrobkov.
12. Obec, na území ktorej ročná produkcia komunálnych odpadov vrátane drobných stavebných odpadov presahuje 350 ton alebo ktorej počet obyvateľov prevyšuje 1000, je povinná vypracúvať program obce.

# Časť

**Nakladanie** **so** **zmesovým** **komunálnym** **odpadom,** **drobnými** **stavebnými** **odpadmi,** **spôsob** **zberu** **objemného** **odpadu** **a** **odpadu** **z** **domácností** **s** **obsahom** **škodlivých** **látok**

**§** **5**

# Spôsob zberu a prepravy zmesových komunálnych odpadov

1. V obci je zavedený kalendárový zber zmesových komunálnych odpadov.
2. Na zber zmesového komunálneho odpadu sú určené zberné nádoby vo veľkostiach 110 l, 120 l, 240 l a 1100 l.
3. Pôvodca odpadov zaistí, že zberné nádoby nebudú preplňované nad predpísanú užitočnú hmotnosť, resp. objem.
4. Náklady na zbernú nádobu na zmesový komunálny odpad znáša pôvodný pôvodca odpadu.
5. Zberné nádoby na zmesový komunálny odpad musia byť umiestnené na vlastnom resp. prenajatom pozemku poplatníka. V deň vývozu odpadu môžu byť dočasne umiestnené na chodníku, miestnej komunikácii alebo na verejnom priestranstve na nevyhnutne potrebný čas.
6. Zber zmesového komunálneho odpadu sa uskutočňuje raz za dva týždne počas roka v zmysle harmonogramu zverejneného na webovom sídle a letákmi doručenými do každej domácnosti.

**§** **6**

# Spôsob zberu a prepravy drobného stavebného odpadu

1. V obci je zavedený množstvový zber drobného stavebného odpadu. Pôvodca drobného stavebného odpadu môže tento odpad odovzdať na miestach v stanovenom zbernom dvore zmluvného partnera obce v
2. Medzi drobný stavebný odpad patrí: betón, tehly, kvádre, škridly, dlaždice, obkladačky, kerami- ka, kamenná drvina, piesok, linoleum, obkladacie dosky, sadrokartón, sadrové dosky, sklolami- nát, sklo s drôtenou vložkou, dechtová lepenka, umakart, výkopová zemina.
3. Drobný stavebný odpad sa odovzdáva vytriedený na jednotlivé zložky: sklo, kovy, plasty, papier a lepenku.
4. Pôvodca drobného stavebného odpadu je povinný drobný stavebný odpad prepraviť na zberný dvor zmluvného partnera zabezpečujúceho pre obec služby odpadového hospodárstva. Na zá- klade vydaného vážneho lístka zo Zberného dvora, na ktorom bude uvedené množstvo drobného stavebného odpadu, občan – pôvodca odpadu zaplatí v pokladni obecného úradu poplatok za zneškodnenie odpadu v zmysle tohto VZN a platného VZN o miestnych daniach a miestnom poplatku za komunálne odpady a drobné stavebné odpady. Pôvodca drobného stavebného odpa- du je povinný pred jeho odovzdaním na zberný dvor ohlásiť túto skutočnosť na obecnom úrade, ktorý mu vydá povolenie obce - uloženie na zbernom dvore. O povolenie môže žiadať telefo- nicky, mailom, SMS alebo osobne na obecnom úrade.
5. Poplatková povinnosť za drobný stavebný odpad vzniká produkciou drobného stavebného od- padu a platí sa za skutočne odovzdané množstvo.
6. Zakazuje sa drobný stavebný odpad vhadzovať do nádob určených na zmesový komunálny od- pad a do veľkokapacitných kontajnerov, ktoré sú určené na zber objemného odpadu a odpadu na cintorínoch.

**§** **7**

# Spôsob zberu a prepravy objemného odpadu

1. Objemný odpad je nadrozmerný komunálny odpad, ktorý svojou veľkosťou a povahou nespĺňa podmienky uloženia do klasickej nádoby na zmesový komunálny odpad(napr. nábytok ).
2. Minimálne dvakrát za rok v jarnom a jesennom období budú pristavené veľkokapacitné kontajnery v obci na zber a prepravu objemného odpadu oprávnenou organizáciou v zmysle zmluvy.
3. Obec zabezpečuje informovanosť obyvateľov o zbere objemného odpadu vopred osobitným oznamom, pričom využije všetky možnosti informačného systému obce, t. j. na webovom sídle obce a rozhlasom.
4. Občania môžu objemný odpad doviezť na zberný dvor zmluvného partnera zabezpečujúceho pre obec služby odpadového hospodárstva.

**§** **8**

# Spôsob zberu a prepravy odpadu s obsahom škodlivín (odpadové motorové a mazacie oleje, farbivá, chemikálie a iné nebezpečné odpady)

1. Jednotlivé zložky komunálneho odpadu z domácností s obsahom škodlivých látok(nebezpečný odpad) sú povinní pôvodcovia vytrieďovať z komunálneho odpadu a zabezpečiť ich dočasné bezpečné zhromaždenie.
2. Do skupiny odpadov z domácností s obsahom škodlivých látok patrí: rozpúšťadlá, farby, lepidlá, živice, laky, kyseliny, zásady, fotochemické látky, pesticídy, detergenty (pracie prášky, čistiace prostriedky), handry znečistené olejom, farbami, obaly znečistené nebezpečnými látkami, motorové a mazacie oleje a pod.
3. Odpad z domácností s obsahom škodlivých látok je zakázané ukladať do zberných nádob alebo vedľa nich (do priestoru vyhradeného miesta pre zberné nádoby) a na verejné priestranstvá obce.
4. Minimálne dvakrát za rok v jarnom a jesennom období spoločne so zberom elektro odpadov bude uskutočnený zber odpadov z domácností s obsahom škodlivých látok oprávnenou organizáciou v zmysle zmluvy.
5. Občania môžu odpad s obsahom škodlivých látok doviezť na zberný dvor zmluvného partnera zabezpečujúceho pre obec služby odpadového hospodárstva.
6. Obec zabezpečuje informovanosť obyvateľov o zbere odpadov z domácností s obsahom škodlivých látok, vopred osobitným oznamom, pričom využije všetky možnosti informačného systému obce, t. j. na webovom sídle obce a rozhlasom.

# Časť

**Triedený** **zber** **zložiek** **komunálneho** **odpadu**

**§** **9**

# Spôsob zberu a prepravy triedených zložiek komunálnych odpadov

1. V obci sa vykonáva triedený zber:
   1. Elektro odpadov z domácností,
   2. použitých prenosných batérií a akumulátorov a automobilových batérií a akumulátorov,
   3. odpadov z obalov a odpadov z neobalových výrobkov zbieraných spolu s obalmi,
   4. veterinárnych liekov a humánnych liekov nespotrebovaných fyzickými osobami a zdravotníckych pomôcok,
   5. jedlých olejov a tukov z domácností,
   6. biologicky rozložiteľných odpadov zo záhrad a parkov vrátane odpadu z cintorínov,
   7. biologicky rozložiteľného kuchynského odpadu okrem toho, ktorého pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania,
   8. šatstva a textilu.
2. Na triedený zber komunálnych odpadov sú určené zberné nádoby, mobilný zber a výkup v zmysle popisu triedeného zberu uvedeného v tomto VZN. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
3. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša pôvodca odpadu.
4. Triedený zber komunálnych odpadov uskutočňuje podľa harmonogramu zvozu zberová spoločnosť v zmysle popisu triedeného zberu uvedeného v tomto VZN. Harmonogram zvozu je zverejnený na webovom sídle obce, rozhlasom, formou letákov.

**§** **10**

# Spôsob a podmienky triedeného zberu komunálnych odpadov

**-** **elektro** **odpadov** **z** **domácností**

1. Obec má uzavretú zmluvu so zberovou spoločnosťou na zber a prepravu elektro odpadov, ktorá zabezpečuje pre organizáciu zodpovednosti výrobcov na základe zmluvy zber a prepravu elektro odpadov.
2. Zber elektro odpadov je vykonávaný v obci formou zberu dvakrát ročne v jarnom a jesennom období, kedy v obci vyzbiera z pred domov zmluvný partner tento elektroodpad.
3. Medzi elektro odpady patria: napr. televízory, rádiá, počítačová, kancelárska a telekomunikačná technika, videá, diskmany, digitálne hodinky, variče, ohrievače, kávovary, práčky, elektromotory ručné elektrické náradie, žiarivky atď.
4. Obec zabezpečuje informovanosť obyvateľov o zbere elektro odpadov vopred osobitným oznamom, pričom využije všetky možnosti informačného systému obce na webovom sídle obce a rozhlasom.
5. Elektro odpad je zakázané rozoberať a ukladať do nádob určených na zber iných druhov odpadov alebo ukladať vedľa nich alebo elektro odpady ukladať na verejné priestranstvá obce.
6. Občania môžu elektro odpad bezplatne odovzdať bezplatne distribútorom prostredníctvom spätného odberu priamo na predajných miestach elektrospotrebičov.
7. Zakazuje sa odovzdať elektro odpad iným subjektom (napr. pouliční zberači a pod.), ktorí nemajú na vykonávanie tejto činnosti uzatvorenú zmluvu s obcou.
8. Občania môžu elektro odpad bezplatne odovzdať aj na zbernom dvore zmluvného partnera zabezpečujúceho pre obec služby odpadového hospodárstva.

**§** **11**

# Spôsob a podmienky triedeného zberu komunálnych odpadov

**-** **použitých** **batérií** **a** **akumulátorov**

1. Obec má uzavretú zmluvu so zberovou spoločnosťou na zber a prepravu batérii a akumulátorov, ktorá zabezpečuje pre tretiu osobu na základe zmluvy zber a prepravu batérii a akumulátorov.
2. Zber batérii a akumulátorov je vykonávaný dvakrát ročne v jarnom a jesennom období spolu s vývozom elektro odpadov.
3. Obec zabezpečuje informovanosť obyvateľov o zbere batérii a akumulátorov vopred osobitným oznamom, pričom využije všetky možnosti informačného systému obce na webovom sídle obce a rozhlasom.
4. Batérie a akumulátory je zakázané ukladať do nádob určených na zber iných druhov odpadov alebo ukladať vedľa nich alebo batérie a akumulátory ukladať na verejné priestranstvá obce.
5. Občania môžu batérie a akumulátory bezplatne odovzdať distribútorom prostredníctvom spätného odberu priamo na predajných miestach batérii a akumulátorov.
6. Občania môžu batérie a akumulátory bezplatne odovzdať na zbernom dvore zmluvného partnera zabezpečujúceho pre obec služby odpadového hospodárstva.
7. Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

**§** **12**

# Spôsob a podmienky triedeného zberu komunálnych odpadov

**-** **odpady** **z** **obalov** **a** **neobalových** **výrobkov** **(papiera,** **skla,** **plastov,** **kovov,** **kompozitov)**

1. Náklady na zabezpečenie zberných nádob na obaly a neobalové výrobky znáša príslušná organizácia zodpovednosti výrobcov, ktorá má s obcou zmluvu.
2. Zberné nádoby musia byť označené štítkom s rozmermi najmenej 20 cm x 25 cm, ktorý je čitateľný, nezmazateľný, umiestnený na zbernej nádobe na viditeľnom mieste a obsahuje údaje o tom, pre odpad z ktorých výrobkov je nádoba určená.
3. Obec má uzavretú zmluvu so zberovou spoločnosťou a s organizáciou zodpovednosti výrobcov pre obaly a neobalové výrobky, s ktorou má uzavretú zmluvu aj zberová spoločnosť.
4. Na triedený zber komunálnych odpadov pre plasty, kovy vrátane akýchkoľvek viacvrstvových kombinovaných materiálov sa môže použiť spoločná zberná nádoba, nakoľko je zabezpečené, že budú následne roztriedené a takáto forma zberu neznemožní ich recykláciu.
5. Zber odpadov z obalov a neobalových výrobkov vykonáva v zmysle harmonogramu zberu príslušná zberová spoločnosť.
6. Zakazuje sa odovzdať odpady z obalov a neobalových výrobkov iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou a príslušnou organizáciou zodpovednosti výrobcov.
7. Informačnú kampaň pre občanov zabezpečuje príslušná organizácia zodpovednosti výrobcov, s ktorou má obec uzavretú zmluvu.
8. Odpady z obalov a neobalových výrobkov

# Papier a lepenka

Triedia sa do modrých nádob na triedený zber komunálnych odpadov. Nádoby sú umiestnené na určených miestach v obci.

Na území obce je zabezpečený aj mobilný zber papiera a lepenky oprávnenou spoločnosťou, s ktorou má obec uzatvorenú zmluvu minimálne 1 krát do roka.

Patria sem: noviny, časopisy, zošity, knihy, listy, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.

Nepatria sem: umelohmotné obaly, vrstvené obaly, voskový papier, papier s hliníkovou fóliou, obaly na mrazené potraviny, krabičky od cigariet, špinavý či mastný papier, kopírovací papier a pod.

# Plasty, kovy, kompozity

Triedia sa spoločne do žltých vriec na triedený zber komunálnych odpadov

Patria sem:

plasty: plastové obaly a plastové výrobky ako číre a farebné fólie, tašky, vrecká, vedrá a fľaštičky od kozmetických a čistiacich prípravkov, vrecká od mlieka, prepravky fliaš, fľaše od nápojov, sirupov, rastlinných olejov, obaly od sladkostí, tégliky od jogurtov a rôzne plastové nádobky a hračky, polystyrén, poháriky z automatov a iné plastové nádobky, vodoinštalačné a elektroinštalačné rúrky, obaly kozmetických výrobkov, plastové okná a nábytok a pod.

kovy: kovové vrchnáky z fliaš a pohárov, kovové tuby od pást, kovové súčiastky, drôty a káble (bez bužírky), starý riad, obaly zo sprejov, hliníkový obal, konzervy, oceľové plechovky a pod**.**

kompozity: viacvrstvové obaly z mlieka, smotany, ovocných štiav a džúsov, vína a avivážnych prostriedkov

Nepatria sem:

plasty: znečistené obaly chemikáliami a olejmi, viacvrstvové obaly, hrubo znečistené plasty (zeminou, farbami), podlahové krytiny, guma, molitan a pod.

kovy: kovy hrubo znečistené zvyškami jedla, farbami a rôznymi chemickými látkami kompozity: viacvrstvové obaly od kávy, vreckových polievok, znečistené kompozitné obaly

Väčšie kusy plastového odpadu a kovového odpadu je vhodné odovzdať na zbernom dvore resp. počkať na zber objemného odpadu.

Vývoz plastového odpadu z IBV sa uskutočňuje raz mesačne v zmysle stanoveného harmonogramu zverejneného na webovom sídle a letákmi doručenými do každej domácnosti.

# Odpady zo skla

Triedia sa spoločne do zelených nádob na triedený zber komunálnych odpadov. Nádoby sú umiestnené na určených miestach v obci

Patria sem: sklenené fľaše, nádoby, obaly a predmety zo skla, poháre, fľaštičky od kozmetiky, črepy, okenné sklo, sklo z okuliarov a pod.

Nepatria sem: vrchnáky, korky, gumy, porcelán, keramika, zrkadlá, drôtové sklo, fľaše z umelej hmoty, časti uzáverov fliaš, žiarovka, žiarivka a pod.

**§** **13**

# Spôsob a podmienky triedeného zberu komunálnych odpadov

**-** **veterinárnych** **liekov** **a** **humánnych** **liekov** **nespotrebovaných** **fyzickými** **osobami** **a** **zdravotnícke** **pomôcky**

1. Obec nezabezpečuje vykonávanie zberu veterinárnych a humánnych liekov.
2. Veterinárne lieky a humánne lieky nespotrebované fyzickými osobami sú občania povinný odovzdať do verejných lekární, ktoré sú povinné ich zhromažďovať.
3. Nespotrebované lieky je zakázané vhadzovať do nádob na zmesový komunálny odpad a do nádob určených na triedené zložky komunálnych odpadov alebo ukladať vedľa týchto nádob alebo ukladať na verejné priestranstvá obce.

**§** **14**

# Nakladanie s odpadovými pneumatikami

1. Odpadové pneumatiky nie sú súčasťou KO ani zberu odpadov, ktorý zabezpečuje obec a nie je možné ich odovzdať na zbernom dvore.
2. Odpadové pneumatiky je povinný ich majiteľ odovzdať distribútorom na predajných miestach alebo v pneuservisoch.

**§** **15**

# Spôsob a podmienky triedeného zberu komunálnych odpadov

**-** **šatstvo,** **textil**

1. Pod textilom vhodným na zber sa rozumie:
   * čisté a suché šatstvo (všetky druhy odevov, prikrývky, deky, posteľná bielizeň),
   * topánky (topánky iba v pároch, nezničené)
   * doplnky k oblečeniu (čiapky, šály a pod.)
2. Zber textilu, odevov a obuvi prebieha celoročne kedy v čase úradných hodín môžu občania takýto textil a šatstvo doniesť na Obecný úrad v obci, kde ho pracovníčky obce prevezmú.
3. Interval vývozov šatstva je na základe požiadavky obce zmluvnému partnerovi.

# Časť

**Nakladanie** **s** **biologicky** **rozložiteľným** **komunálnym** **odpadom**

**§** **16**

# Spôsob a podmienky triedeného zberu komunálnych odpadov

**-** **jedlých** **olejov** **a** **tukov** **z** **domácností**

1. Odpadové jedlé oleje a tuky je zakázané vhadzovať do nádob na zmesový komunálny odpad do nádob určených na triedené zložky komunálnych odpadov alebo ukladať vedľa týchto nádob alebo ukladať na verejné priestranstvá obce.
2. Odpadové jedlé oleje a tuky sa odovzdávajú v pôvodných plastových fľašiach od olejov prípadne v PET fľašiach s funkčným uzáverom, ktoré si občania zabezpečujú samostatne.
3. Občania môžu odpadové jedlé oleje a tuky odovzdať aj na zbernom dvore zmluvného partnera zabezpečujúceho pre obec služby odpadového hospodárstva.

**§** **17**

# Spôsob a podmienky triedeného zberu komunálnych odpadov

**-** **biologicky** **rozložiteľný** **komunálny** **odpad** **zo** **záhrad** **a** **parkov** **vrátane** **odpadu** **z** **cintorínov**

1. Obec zabezpečuje zber biologicky rozložiteľného komunálneho odpadu tak, že je v obci zriadené miesto kde môžu občania celoročne doniesť predmetný odpad a následne obec odovzdá zmluvnému partnerovi tento odpad.
2. Biologicky rozložiteľný komunálny odpad sa doporučuje obyvateľom obce prednostne kompostovať.
3. Biologicky rozložiteľný komunálny odpad (tzv. zelený biologicky rozložiteľný odpad) je zakázané vhadzovať do nádob na zmesový komunálny odpad a do nádob určených natriedené zložky komunálnych odpadov /papier, sklo, plasty/ alebo ukladať vedľa týchto nádob alebo ukladať na verejné priestranstvá obce alebo spaľovať.
4. Medzi zelený biologicky rozložiteľný odpad patrí: kvety, tráva, lístie, drevný odpad zo strihania a orezávania stromov a krovín, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol.
5. Obyvatelia obce majú možnosť kompostovať biologicky rozložiteľný komunálny odpad zo svojich záhrad na svojich domácich kompostoviskách za podmienky, že kompostovanie

vykonávajú v súlade s ustanoveniami tohto nariadenia a zároveň musia obci preukázať, že zabezpečili všetky požadované podmienky nakladania s biologicky rozložiteľným komunálnym odpadom.

1. Vlastný kompostovací zásobník musí byť umiestnený na pozemku poplatníka a musí mať dostatočnú kapacitu – odporúčaná veľkosť zásobníka je 1 liter na 1m2 plochy záhrady / pozemku so zeleňou.

**§** **18**

# Spôsob a podmienky triedeného zberu komunálnych odpadov

**-** **biologicky** **rozložiteľný** **kuchynský** **odpad**

1. Medzi biologicky rozložiteľný kuchynský a reštauračný odpad patrí: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinka z orecha, vlasy, chlpy, trus malých zvierat, papierové vrecko znečistené zeleninou, ovocím, maslom, džemom, potraviny po záručnej dobe alebo inak znehodnotené, použitá papierová vreckovka a servítok a v malom množstve aj drevitá vlna, triesky, hnedá lepenka, novinový papier, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu, ktoré vznikli pri prevádzkovaní zariadení spoločného stravovania, vrátane školských kuchýň.
2. Je zakázané biologicky rozložiteľný kuchynský odpad vhadzovať do nádob na zmesový komunálny odpad a do nádob určených na triedené zložky komunálnych odpadov /papier, plast, sklo, šatstvo a textílie, biologicky rozložiteľný odpad zo záhrad a cintorína /alebo ukladať vedľa týchto nádob alebo ukladať na verejné priestranstvá obce.

**§** **19**

# Spôsob a podmienky triedeného zberu komunálnych odpadov

**-** **biologicky** **rozložiteľný** **kuchynský** **odpad,** **ktorého** **pôvodcom** **je** **fyzická** **osoba** **-** **podnikateľ** **a** **právnická** **osoba,** **ktorá** **prevádzkuje** **zariadenie** **spoločného** **stravovania**

1. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne je zodpovedný prevádzkovateľ kuchyne.
2. Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.
3. Náklady spojené so zberom, skladovaním, prepravou a spracovaním vrátane nákladov na zberné kontajnery a iné obaly hradí prevádzkovateľ kuchyne.
4. Zber a zberné nádoby na biologicky rozložiteľný kuchynský a reštauračný odpad musia spĺňať požiadavky ustanovené nariadením č. 1069/2009 a nariadenia EP a Rady č. 852/2004 o hygiene potravín.
5. Prevádzkovateľ kuchyne musí primerane zabezpečiť skladovanie odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy ani verejnosť.
6. Zberné nádoby musia byť umiestené v areáli prevádzkovateľa kuchyne.
7. Frekvencia zberu musí zohľadňovať aj teploty prostredia (leto/zima), pričom v letnom období frekvencia zberu musí byť vyššia.
8. Ak prevádzkovateľ kuchyne nezabezpečuje zber, prepravu a ďalšie nakladanie sám, ale prostredníctvom tretieho subjektu, musí mať na tento účel s ním uzatvorenú zmluvu a zároveň musí ísť o subjekt, ktorý je oprávnený na nakladanie s týmto odpadom, pričom sa vyžaduje, aby tento subjekt spĺňal aj osobitné požiadavky v zmysle zákona č. 39/2007 Z .z. o veterinárnej starostlivosti v znení neskorších predpisov, a aby mala schválenie na vykonávanie činnosti spracovania týchto odpadov príslušnou Regionálnou veterinárnou a potravinovou správou.
9. Prevádzkovateľ kuchyne je povinný oznámiť obci, či nakladanie s týmto odpadom si zabezpečuje sám alebo prostredníctvom tretieho subjektu, s ktorým uzatvoril zmluvu, a ktorý má potrebné oprávnenie na nakladanie s týmto odpadom.
10. Pri nakladaní s týmto odpadom je prevádzkovateľ kuchyne povinný postupovať v súlade s hierarchiou odpadového hospodárstva.
11. Prevádzkovateľ kuchyne je povinný dodržiavať zákaz kŕmenia zvierat kuchynským a reštauračným odpadom, okrem kožušinových zvierat. Zákaz skrmovania sa vzťahuje aj na zvieratá v ZOO, zvieratá v útulkoch, na chovných staniciach atď.
12. Prevádzkovateľovi kuchyne sa zakazuje:
    1. uložiť biologicky rozložiteľný kuchynský a reštauračný odpad, ktorého je pôvodcom, do nádob určených obcou na zber komunálneho odpadu,
13. Obec ako prevádzkovateľ zariadenia spoločného stravovania – školskej jedálne musí plniť tieto povinnosti prevádzkovateľa kuchyne.

**§** **20**

# Prevádzkovanie zberného dvora

1. Obec neprevádzkuje zberný dvor.
2. Občania môžu komunálne odpady a triedené zložky komunálnych odpadov odovzdať na zbernom dvore zmluvného partnera zabezpečujúceho pre obec služby odpadového hospodárstva.

**§** **21**

# Spôsob nahlasovania nezákonne umiestneného odpadu

1. Oznámiť nezákonné umiestnenie odpadu, ktoré je v rozpore so zákonom môže akákoľvek fyzická osoba alebo právnická osoba Okresnému úradu v Lučenci, odbor starostlivosti o životné prostredie alebo obci, v ktorej katastri sa čierna skládka nachádza.
2. Pokiaľ fyzická alebo právnická osoba zistí nezákonné umiestnenie odpadu v územnom obvode obce, oznámi túto skutočnosť obci písomne na adresu obecného úradu, e-mailom [camovce@gmail.com](mailto:camovce@gmail.com), telefonicky na čísle 047/4389101.
3. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť na obecnom úrade.

# Časť

**§** **22**

# Výkon štátnej správy

1. Obec vo veciach štátnej správy odpadového hospodárstva:
   1. prejednáva priestupky v odpadovom hospodárstve (§ 115 ods. 3 písm. a) zákona o odpadoch) a ukladá pokuty za priestupky (§ 115 ods. 2 písm. a) zákona o odpadoch),
   2. poskytuje držiteľovi odpadu informácie o umiestnení a činnosti zariadení na nakladanie s odpadmi na území obce.
2. Kontrolu dodržiavania ustanovení tohto VZN vykonáva obec prostredníctvom osôb poverených obecným úradom a poslancami Obecného zastupiteľstva.

**§** **23**

# Záverečné ustanovenia

1. Obecné zastupiteľstvo obce Čamovce sa uznieslo na tomto všeobecne záväznom nariadení dňa 13.12.2024 uznesením číslo 63/2024.
2. Podrobnosti určovania miestneho poplatku za komunálne odpady a drobné stavebné odpady sú upravené v iných všeobecne záväzných nariadeniach.
3. Toto VZN nadobúda účinnosť 01.01.2025.

.......................................................

Mgr. Karkusz Adrián